recursal/SuperWikiNEXT-32B huggingface dataset:
**Lzja** (russisk: Лжа; latvisk: Ludza) er en elv i Latvia og i Pskov oblast i Russland, og en av sideelvene til Utroja fra høyre. Elven er 156 kilometer lang, og har et nedbørfelt på 1 570 km². Elven har en middelvannføring på 10,5 m³/s, målt 9 kilometer fra munningen.

Lzjas største sideelv er Innitsa, fra høyre.

Lzja springer ut i Latvia fra den lille innsjøen Lielays-Ludzas, som ligger ved Madonas. Elven renner nordover gjennom et myrlendt landskap, og etter 25 kilometer krysser den grensen og går inn i Russland. Elven renner relativt raskt gjennom skogkledde og myrlendte bredder. Lzja munner ut i Utroja ved en jernbanestasjon langs jernbanen mellom Ostrov og Rēzekne.

Referanser
----------

1. ↑  «Река Лжа (Лудза, Льжа)». *Russlands statlige vannregister* **(russisk)**. Besøkt 26. januar 2016.
2. ↑  «Лжа». *Store sovjetiske encyklopedi* **(russisk)**. Besøkt 26. januar 2016.

|  |  |
| --- | --- |
| Oppslagsverk/autoritetsdata | VIAF **·** GeoNames
 |
***Nói Albinói*** er en islandsk film fra 2003 skrevet og regissert av Dagur Kári.

Om filmen
---------

### Handling

Filmen tar for seg 17 år gamle Nói – et geni som nekter å bruke sine evner i en tilværelse han ikke ser noen mening med. Så lenge han bor i Bolungarvik, en liten bygd på nordvestkysten av Island, kan han ikke annet enn å drømme seg vekk til mer eksotiske steder. Filmen utforsker en tenårings klaustrofobiske følelse i en islandsk bygd omringet av sjø, fjell og snø i alle kanter.

### Priser og nominasjoner

Dagur Kári ble nominert til årets nykommer under den norske filmprisutdelingen Amanda i 2003. I Island stakk den av med 6 Eddapriser av totalt 11 nominasjoner. Blant dem Beste film, Årets skuespiller (Tómas Lemarquis), Årets regissør og Årets manus. Dagur Kári ble tildelt *New Director’s Award – Special Mention* under Edinburgh internasjonale filmfestival, mens hovedrolleinnehaver Lemarquis høstet meget gode kritikker for sin tolkning av unggutten Nói. Filmen tok med seg priser fra festivaler i Göteborg, Rotterdam, Transilvania og Rouen nordiske filmfestival i tillegg til å være nominert ved flere andre prisutdelinger.

Referanser
----------

Eksterne lenker
---------------

* (en) *Nói Albínói* på Internet Movie Database Rediger på Wikidata

* (no) *Nói Albínói* hos Filmfront Rediger på Wikidata

* (sv) *Nói Albínói* i Svensk Filmdatabas Rediger på Wikidata

* (da) *Nói Albínói* i Danmark Nationale Filminstitut Rediger på Wikidata

* (en) *Nói Albínói* på AllMovie Rediger på Wikidata

* (fr) *Nói Albínói* på Allociné Rediger på Wikidata

* (nl) *Nói Albínói* på MovieMeter Rediger på Wikidata

* (de) *Nói Albínói* på filmportal.de Rediger på Wikidata

* (en) *Nói Albínói* på Rotten Tomatoes Rediger på Wikidata

* (en) *Nói Albínói* på Metacritic Rediger på Wikidata
* (no) *Nói Albínói* hos Filmweb

  

Portal: Island
**Lyudvig Aleksejevitsj Sjibirov** (ossetisk: Цыбырты Алексейы фырт Людвиг, *Tseberte Alêksêye fert Lyudvig*), født 19. november 1932 i Tskhinvali, var leder i Sør-Ossetias parlament og utbryterrepublikkens første president (1996-2001).  Han var statsoverhode fra Sør-Ossetia erklærte selvstendighet fra Georgia i 1993 til den første presidentvalget i 1996.

Ved presidentvalget i 1996 fikk han 65% av stemmene mens motkandidaten, den tidligere statsminister Vladislav Gabarajev som frontet provinsens løsrivelse fra Georgia og en forening med Nord-Ossetia, fikk 20%. Den georgiske presidenten Eduard Sjevardnadse kalte valget ulovlig.

Ved det neste presidentvalget, i 2001, fikk den da 69 år gamle Sjibirov mindre enn 20% av stemmene og ble utlått i første valgomgang. Eduard Kokojty fikk 48% og Stanislav Kotjijev fikk 25%. Kokojty vant i andre valgomgang og etterfulgte Sjibirov som president.

Referanser
----------

1. ↑  «South Ossetia». World Statesmen.org. Besøkt 26.03.2022.

|  |  |  |
| --- | --- | --- |
| Forgjenger:**Ingen** | **President i Sør-Ossetia**(1996–2001) | Etterfølger:**Eduard Kokojty** |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** CiNii
 |
**Nathan Fein** (født 14. april 1887 i Klykoliai/Klikoln, Litauen, død 15. mars 1945 i nærheten av Buchenwald) var en av siste norske jødene som ble drept under andre verdenskrig.

Han innvandret til Norge i 1907 og arbeidet i butikk i Oslo.

Han ble internert på Grini 2. september 1942, deportert 20. november 1942 med MS «Monte Rosa» og kom deretter til Auschwitz. Høsten 1944 kom fem-seks norske fanger fra Majdanek lenger øst og disse fikk tilsendt Røde Kors-pakker med mat som de delte med Kai Feinberg og Nathan Fein. Da Auschwitz ble evakuert i januar 1945 ble han sammen med andre overlevende sendt til Buchenwald. Blant disse var også Leo Eitinger, Samuel Steinmann, Julius Paltiel, Assor og Pelle Hirsch fra Norge.

Under de kaotiske forholdene på slutten av krigen ble han fra Buchenwald sendt på en ny marsj med andre jøder og trolig skutt i et steinbrudd i nærheten. *Våre falne* oppgir dødsdato til april 1945. Bruland oppgir 15. mars som dødsdato. Steinmann, Paltiel og brødrene Hirsch gjemte seg 6. april 1945 og holdt seg skjult til leiren ble frigjort 11. april. Ifølge Ottosen var Fein blant de omkring 4000 jødene som 6. april ble plukket ut og sendt på transport med ukjent destinasjon, mens de fire andre norske gjemte seg (Eitinger hadde tatt identiteten til en ikke-jødisk fange).

Referanser
----------

1. 1 2  Bruland, Bjarte: *Øyenvitner.* Lysaker: Dinamo forlag, 2012.
2. 1 2  *Våre falne 1939-1945*. Oslo: Grøndahl, 1949.
3. ↑  Fange nr 79108 vender tilbake, Kai Feinberg og Arnt Stefansen, Cappelen, 1995
4. ↑  Aftenposten 9.11.05
5. ↑  Ottosen, Kristian: *I slik en natt - historien om deportasjonen av jøder fra Norge.* Aschehoug, 1995.

Portal: Andre verdenskrig

|  |  |
| --- | --- |
| Oppslagsverk/autoritetsdata | Fangeregisteret **·** Våre falne

 |
Et togsett fra Heathrow Express på Paddington stasjon
**Heathrow Express** er togforbindelsen mellom Heathrow flyplass og Paddington stasjon i London sentrum. Tjenesten utføres av Heathrow Express Operating Authority, som er et heleid datterselskap av Heathrow Airport Holdings. Det er ikke en del av National Rail-systemet, selv om det bruker deler av den samme skinnegangen og endestasjonen er en av Londons hovedjernbanestasjoner.

Beskrivelse
-----------

Toget kjøres fra ca. 05.00 om morgenen til midnatt. På Heathrow stopper toget på to stasjoner, Heathrow Central Station, som betjener terminal 1, 2 og 3, og på Terminal 4, som er litt lengre unna. Kjøretid er henholdsvis 15 og 22 minutter.

Anleggsperioden
---------------

Arbeidet med anlegget begynte i 1993. Hovedjobben bestod i å bygge en tunnel på ca. 8 kilometer og underjordiske stasjoner på Heathrow, samt elektrifisering av eksisterende linje.

Det skjedde en større ulykke under arbeidet i 1994 da en av tunnelene kollapset og et kontorbygg og en parkeringsplass havnet i det store krateret som oppstod mellom rullebanene på Heathrow. Fra januar 1998 ble en midlertidig løsning kalt Heathrow FastTrain satt i drift, og fra juni 1998 var hele anlegget i full drift.

Eksterne lenker
---------------

* Offisielt nettsted Rediger på Wikidata

* (en) Heathrow Express – kategori av bilder, video eller lyd på Commons Rediger på Wikidata

* (en) Heathrow Express – galleri av bilder, video eller lyd på Commons Rediger på Wikidata
Kong Haakon leser trontalen i 1950. Foto i Oslo Museums samlinger
**Trontalen** (også kjent som *Hans Majestet Kongens tale til det (nr). Storting ved dets åpning*) er trontalen som leses av Norges konge ved den høytidelige åpningen av Stortinget hver høst. I tilfeller da kongen har vært forhindret, har trontalen blitt lest av kronprinsregenten.

Det følger av Norges Grunnlov § 74 at kongen «*(...) underretter det om Rigets Tilstand og de Gjenstande, hvorpaa han især ønsker at henlede Storthingets Opmerksomhet.*» Trontalen gir uttrykk for hovedlinjene i regjeringens arbeidsprogram og politikk for det kommende året. Den norske trontalen har mange trekk som ligner den britiske monarkens *Speech from the Throne* og den amerikanske presidentens *State of the Union*-tale.[]

Etter at kongen har avlevert trontalen er skikken at statsråden med minst fartstid leser opp meldingen om rikets tilstand.

Trontaledebatten
----------------

Etter trontalen avholdes trontaledebatten i Stortinget. Her debatteres innholdet i trontalen, det vil si regjeringens politikk, særlig dens hovedprioriteringer og politiske profil. Trontaledebatten kalles også «opposisjonens debatt».

Referanser
----------

1. ↑  «DigitaltMuseum: Stortingsbygningen, interiør, åpning av ...». DigitaltMuseum. Besøkt 25. februar 2012. [*død lenke*]
2. ↑  «Kronprinsregenten åpnet Stortinget». *www.kongehuset.no* **(norsk)**. Besøkt 31. mars 2022.
3. ↑  «12. januar 1956 – Stortingets åpning» (PDF). regjeringen.no. Besøkt 31. mars 2022.
4. ↑  Informasjon fra Stortinget

Eksterne lenker
---------------

* regjeringen.no: Trontaler – med oversikt over trontaler fra 1996 til i dag
Trongsa i mørk lilla
Trongsa Dzong
Trongsa (eller *Tongsa*) er et av de 20 dzongkhag (fylker) i Bhutan. Navnet betyr *«ny landsby»* på dzongkha. 
Fylket omgis i vest av Wangdue Phodrang, i øst av Bumthang og i sør av fylkene Tsirang, Sarpang og Zhemgang. Landskapet varierer fra 800 til 4800 moh.

Fylket er maktbasen til Wangchuckdynastiet, Bhutans herskere siden 1907. Bhutans konger utnevnes etter tradisjonen først til Penlop (guvernør) av Trongsa før de utnevnes til kronprins og senere konge.

Trongsa Dzong
-------------

Det første tempelet her ble bygget i 1543 av *Drukpa lama* Ngagi Wangchuk, oldefar av rikets grunnlegger Shabdrung Ngawang Namgyal. 

Trongsa Dzong ble bygget i 1644. Det ligger på en fjellhylle over elva Mangde Chhu, og kontrollerte gjennom århundrene handel og ferdsel mellom øst og vst i landet. Den eneste veien gjennom landet passerte i gammel tid gjennom gårdsplassen i dzonget. På guvernørens ordre kunne dørene stenges og dermed dele landet i to. Høyere oppe i en fjellside ovenfor dzonget ligger et stort vakttårn, **Ta Dzong**, som beskyttet åsene overfor borgen, og hindret angripere fra å beskyte borgen og borggården ovenfra.

Gewog
-----

Trongsa består av fem underdistrikt (*gewog*):

* Dragteng Gewog
* Korphu Gewog
* Langthil Gewog
* Nubi Gewog
* Tangsibji Gewog

Eksterne lenker
---------------

* Trongsa Dzongkhag[*død lenke*]
* General Information
* Heartspace.org Reise-bildebrev fra Tronga

  


| * v
* d
* r
Dzongkhag (fylker) i Bhutan |
| --- |
| Bumthang **·** Chukha **·** Dagana **·** Gasa **·** Haa **·** Lhuntse **·** Mongar **·** Paro **·** Pemagatshel **·** Punakha **·** Samdrup Jongkhar **·** Samtse **·** Sarpang **·** Thimpu **·** Trashigang **·** Trashiyangtse **·** Trongsa **·** Tsirang **·** Wangdue Phodrang **·** Zhemgang | Bhutans flagg |
| ISO 3166-2:BT |

|  |  |
| --- | --- |
| Oppslagsverk/autoritetsdata | GND **·** GeoNames
 |
**Tronfølgeloven** var en norsk lov som dikterte hvem som kunne påberope seg retten til den norske kongetronen. Ved innførselen i 1163 gjorde denne slutt på tradisjonen om at enhver kongssønn kunne bli konge, en skikk som var nedfestet i lov fra Olav den helliges dager.

Tronfølgeloven av 1163
----------------------

Tronfølgeloven av 1163 ble til som en følge av en allianse mellom kirken og den norske statsmakten. Etter at Norge hadde fått sin egen erkebiskop i 1152-53, begynte kirken å arbeide for økt grad av selvstendighet og større inntekter, og det var også ønskelig at det skulle bli slutt på de mange konfliktene mellom ulike tronkrevere. Erkebiskop Øystein Erlendsson startet derfor et samarbeid med stormannen Erling Skakke, som var gift med datteren til Sigurd Jorsalfare og hadde sønnen Magnus med henne. Magnus var ikke kongssønn og hadde etter gammel skikk ikke krav på å bli konge, men kirken ønsket ham på tronen fordi han var ektefødt.
Magnus ble kronet til konge i 1163 og Tronfølgeloven ble vedtatt samtidig. Loven forbød samkongedømme og dikterte at det var kongens eldste, ektefødte sønn som skulle ha førsterett på tronen. Kirken skaffet seg samtidig innflytelse over kongevalget ved at biskopene fikk vetorett dersom de mente at kandidaten ikke var skikket til å styre landet.

Endringer
---------

Kong Håkon Håkonssons tronfølgelov av 1260 påbød enekongedømme og sa at kongens eldste ektefødte sønn skulle arve tronen. Senere fikk sønnesønnen Håkon V Magnusson denne endret ettersom han ikke fikk noen sønner; fra 1273 kunne også dattersønner arve tronen.

Moderne tid
-----------

Norges Grunnlov av 1814 spesifiserte at det var eldste ektefødte sønn av kongen som skulle arve tronen; dette ble endret ved lov i 1990 slik at kjønnet ikke spiller noen rolle - eldstefødte barn arver tronen. Dersom kongen er barnløs faller det til Stortinget å avgjøre kongevalg etter at kongen har kommet med et forslag iht. §7.

Litteratur
----------

* Steen, Sverre: *Tronfølgeloven av 1163 og konungstekja i hundreåret etter*. (1949)

Eksterne lenker
---------------

* 1273; Kong Magnus Håkonssons tronfølgjelov – Kilde fra Universitetet i Bergen.
* Kongeriket Norges Grunnlov - Lovdata.no
* Tronfølgeloven av 1163 Arkivert 11. juni 2015 hos Wayback Machine. – *Mennesker i tid 1. Verden og Norge før 1800.*, cappelendamm.no
* Tronfølgeloven av 1260 Arkivert 4. mars 2016 hos Wayback Machine. – *Mennesker i tid 1. Verden og Norge før 1800.*, cappelendamm.no
Kart som viser kratonene (mørk brunt) i Sør-Amerika og Afrika, som utgjorde det tidligere kontinentet Vest-Gondwana.
**Vest-etiopiske skjold** er et 540 - 840 milliarder år gammelt kraton (grunnfjellsskjold) i det nordøstlige Afrika. Det er yngre enn de øvrige kratonene i Afrika og Sør-Amerika som er fra meso-proterozoikum, dvs for 1,0 - 2,5 milliarder år siden.

For 570 millioner år siden startet kollisjonen mellom Vest-Gondwana og Øst-Gondwana som skapte superkontinentet Gondwana, og hvor kollisjonen skapte det østafrikanske høylandet i sammenstøtet (den østafrikanske fjellkjedefolding). Det vest-etiopiske grunnfjellskjoldet ble liggende mellom Vest-Gondwana og Øst-Gondwana ved kollisjonen og er dermed en integrert del av det store Østafrikanske orogenet som strekker seg langs hele østsiden av Afrika. Mot nord ligger det betydelig større Arabisk-nubiske skjold.

Det vest-etiopiske skjoldet har et areal på mindre enn 100 000 km2, og utgjør en avgrenset del av det vestlige Etiopia. Det hadde vulkansk aktivitet for 540-830 millioner år siden, på samme tid som det arabisk-nubiske skjoldet.

Referanser
----------

1. ↑  Ayalew Teklewold, et al, «U-Pb and Rb-Sr geochronology of the Western Ethiopian Shield», *Geological Society of America Bulletin* Nr 102(9), 1990, side 1309.

Eksterne lenker
---------------

* Avigad, Dov og Gvirtzman, Zohar (2009). «Late Neoproterozoic rise and fall of the northern Arabian–Nubian shield: The role of lithospheric mantle delamination and subsequent thermal subsidence» (PDF). *Technophysics*. doi:10.1016/j.tecto.2009.04.018. Arkivert fra originalen (PDF) 9. april 2011. CS1-vedlikehold: Flere navn: forfatterliste (link) Arkivert 9. april 2011 hos Wayback Machine.
* Teklewold Ayalew, Keth Bell, John M. Moore, og Randall R. Parrish, U-Pb and Rb-Sr geochronology of the Western Ethiopian Shield[*død lenke*], i: *Geological Society of America Bulletin*, nr 102(9), 11990, side 1309.
**Vest Trafikk AS** (VT) var et transportselskap i Hordaland. Vest Trafikk ble opprettet etter at virksomhetene Rutelaget Bergen-Vest, Øygarden-Sotra Rutelag og Askøy-Bergen Bil fusjonerte 1. januar 1992.

Selskapet hadde til å begynne med avdelinger i Loddefjord, på Haugland, Askøy, mens hovedkontoret lå på Straume, Litlesotra. Bussene var grønne foran og bak, men kunne ha forskjellige farger på midten. Logoen var et stilisert femtakket kors eller rose, som dannet bokstavene V og T.

Selskapet hadde enerett på rutebiltrafikken i kommunene Fjell, Sund, Øygarden og Askøy samt ytre deler av gamle Laksevåg kommune, og mellom disse og Bergen. Vest Trafikk hadde ikke anledning til å avvikle trafikk mellom Nygård på Laksevåg og Bergen sentrum, da strekningen lå i konsesjonsområdet til Bergen Sporvei (BS). Selskapet kjørte arbeidsruter til Sandsli/Kokstad og Haukeland Sykehus. Et forsøk på å fusjonere VT på slutten av 1990-tallet med BS og Pan Trafikk strandet.

Vest Trafikk drev lokalbåtruten mellom Knappskog og Geitanger, hurtigbåtruten Beinvegen mellom Kleppestø og Nøstet, samt ferjesambandet Klokkarvik–Lerøy–Bjelkarøy–Hjellestad for Hordaland Fylkeskommune. 1. februar 2000 ble bildriften i selskapet overtatt av HSD Buss, mens den relativt beskjedne skipsporteføljen ble overtatt av HSD Sjø. I løpet av selskapets leveår ble all godstrafikk avviklet.

Referanser
----------

1. ↑  «HSD Buss – For et bedre bymiljø». Hardanger Sunnhordlandske Dampskipsselskap. 1. februar 2000. Arkivert fra originalen 19. januar 2001.

|  |  |
| --- | --- |
| Oppslagsverk/autoritetsdata | Bergen byleksikon **·** VIAF **·** Brønnøysundregistrene
 |
***Vest*** (orig.: Occident) er en rumensk dramakomedie fra 2002, regissert av Cristian Mungiu. 

Filmen er en tragikomedie, som handler om unge rumenere som mangler en meningsfylt fremtid i det postkommunistiske landet og derfor ønsker å flytte utenlands for å finne lykken. Filmen forteller tre uavhengige historier, som utspiller seg i samme tidsrom og vever seg inn i hverandre.

Handling
--------

Når den vennskapelige Luci (spilt av Alexandru Papadopol) og hans attraktive kjæreste Sorina (spilt av Anca Androne) blir kastet ut av leiligheten deres, bestemmer Sorina at de burde besøke farens grav for å be om en form for signal på hva de burde gjøre videre i livet. Men bare noen få sekunder senere blir Luci truffet i hodet av en flaske, og deretter fraktet til sykehuset av en hjelsom franskmann.

Til tross for hennes kjærlighet til Luci, tror Sorina at et liv med trygghet burde gå foran romantikk. Hun flytter derfor inn sammen med den barmhjertige franskmannen. I mellomtiden skaffer en forvirret brud (spilt av Tania Popa) og moren hennes (spilt av Coca Bloos) hjelp fra et privat byrå, i håp om å endelig finne en ordentlig ektemann til henne. Men den velstående italienske mannen de plukker ut for henne, viser seg snart å ha en rekke uønskede egenskaper. I mellomtiden blir det oppdaget at Lucis fetter nylig har dødd.

Rollebesetning
--------------

* Alexandru Papadopol - Luci
* Anca-Ioana Androne - Sorina
* Samuel Tastet - Jérôme
* Tania Popa - Mihaela
* Coca Bloos - Mihaelas mor
* Julieta Strîmbeanu - Bestemor
* Eugenia Bosânceanu - Tante Leana
* Ioan Gyuri Pascu - Gică
* Valeriu Andriuţă - Nae
* Nicolongo - Luigi
* Dorel Vişan - Politimannen
* Gabriel Spahiu - The mute Spaniard
* Michael Beck - Nederlenderen
* Jérôme Bounkazi - Italieneren
* Tora Vasilescu - The school-mistress

Referanser
----------

1. ↑  «Filmen på filmweb.no» **(norsk)**. Besøkt 6. januar 2016.

Eksterne lenker
---------------

* (en) *Vest* på Internet Movie Database Rediger på Wikidata

* (en) *Vest* på AllMovie Rediger på Wikidata

* (fr) *Vest* på Allociné Rediger på Wikidata

* (nl) *Vest* på MovieMeter Rediger på Wikidata

* (en) *Vest* på Turner Classic Movies Rediger på Wikidata

* (en) *Vest* på Rotten Tomatoes Rediger på Wikidata
* Trailere, beskrivelse m.m.
**Venezuelas kvinnelandslag i fotball** representerer Venezuela i internasjonal fotball. Ettersom Venezuela ikke har lykkes å kvalifisere seg til VM eller De panamerikanske leker, er deres innsats som oftest begrenset til deltakelse i Sudamericano Femenino. Dette arrangeres bare hvert fjerde år, så det hender ofte at Venezuela forsvinner fra FIFA-rankingen. Per desember 2008 er Venezuela ikke med på rankingen, men poengsummen ville ha gitt dem en 84.-plass, og en nest sisteplass i CONMEBOL dersom alle lag hadde telt med.

Venezuela har deltatt i Søramerikamesterskapet siden det første, der bare to andre lag deltok. Venezuela kom riktignok sist, men det ga engang en tredjeplass. Den eneste gangen Venezuela ikke deltok var i Sudamericano Femenino 1995. I de to påfølgende mesterskapene endte Venezuela sist i sine grupper, men i 2006-mesterskapet kom Venezuela på tredjeplass i gruppen, og unngikk stygge tap, bortsett fra 1-6 mot Brasil.

Venezuelas kvinnelandslag forbedret seg samtidig som herrelandslaget, og omtrent samtidig som fotball fikk større popularitet. Venezuelansk fotball har, som i Den dominikanske republikk, lenge stått i skyggen av baseball. For kvinner har også volleyball hatt høyere prioritet lenge.

Noter
-----

1. ↑  Dette er også herrelandslagets kallenavn. For å skille, hender det at "Femenina" legges til.

Eksterne lenker
---------------

* Venezuelas Fotballforbunds hjemmeside (spansk – og lite om kvinnelandslaget)

| * v
* d
* r
Nasjonale fotballandslag for kvinner i Sør-Amerika (CONMEBOL) |
| --- |
|  | Argentina **·** Bolivia **·** Brasil **·** Chile **·** Colombia **·** Ecuador **·** Paraguay **·** Peru **·** Uruguay **·** Venezuela |  |
***Bergens kopibok*** (latin *Liber ecclesiæ cathedralis Bergensis*) er en kopibok ført ved bispestolen i Bergen fra 1300-tallet til 1500-tallet. Originalen er gått tapt, men innholdet er bevart i avskrifter.

Historie
--------

I middelalderen var det vanlig ved europeiske kansellier å ta vare på kopier av brevene som ble sendt ut. Denne tradisjonen kom også til Norge, men det er ikke mye av disse registrene som er bevart fra geistligheten i Norge. I tillegg til *Bergens kopibok* finnes bare klosteret Munkelivs brevbok.

Kopiboken ble påbegynt av biskop Arne Sigurdsson i 1305. Han ble i 1314 etterfulgt av sin bror Audfinn Sigurdsson, som døde i 1330. Han ble igjen etterfulgt av en slektning, Håkon Erlingsson, som var biskop til 1342. Det er disse tre biskopene som har ført inn de fleste av brevene i kopiboken.

På 1400-tallet var kopiboken kjent som «biskop Arnes registrum» (*registrum Arnonis episcopi*). Etter reformasjonen tilhørte den Bergens kapittel og kalles i 1577 *formularium*. På 1600-tallet hadde den historieinteresserte legen Henrik Høyer overtatt den. Høyers samlinger ble arvet av Knud Urne, som overlot kopiboken og andre bøker til København Universitetsbibliotek. Her gikk kopiboken antakelig tapt i bybrannen i 1728. Arni Magnusson hadde imidlertid tatt kopier av kodeksen, slik at mesteparten av innholdet indirekte er bevart.

Innhold
-------

I diplomatikken skiller man ofte mellom en kopibok, som er en samling avskrifter av brev utstedt til samme mottaker, og et *registrum*, som er en samling avskrifter av brev fra samme avsender til forskjellige mottakere. *Bergens kopibok* har vært en mellomting, siden den både har fungert som kopibok og som *registrum*.

Registeret har antakelig opprinnelig inneholdt godt over 500 forskjellige brev og dokumenter. Bjarne Berulfsen skiller mellom tre forskjellige typer dokumenter:

* Kopier av brev som er utstedt ved bispestolen i Bergen
* Kopier av brev som bispestolen har mottatt
* Avskrifter av brev som ikke direkte angikk bispestolen, men som var av politisk interesse

Det finnes brev både på gammelnorsk og latin.

*Bergens kopibok* gir et innblikk i kulturlivet i Norge på 1300-tallet. Siden biskopene også tok med brev av privat karakter, gir kopiboken dessuten et bilde av biskopene som personligheter, særlig biskop Håkon, som Fredrik Paasche nevner i sin litteraturhistorie som «den merkeligste av brevskriverne i det 14. århundres Norge».

Brevene er trykt i *Diplomatarium Norvegicum*. Filologen Bjarne Berulfsen har utgitt en studie på grunnlag av brevene i *Bergens kopibok*, *Kulturtradisjon fra en storhetstid* (1948).

Referanser
----------

1. ↑  Berulfsen (1948), s. 35.
2. ↑  Paasche (1957), s. 538.

Litteratur
----------

* Bjarne Berulfsen: *Kulturtradisjon fra en storhetstid*. Oslo: Gyldendal, 1948
* Fredrik Paasche: *Norsk litteraturhistorie inntil utgangen av middelalderen*. Oslo: Aschehoug, 1957

Eksterne lenker
---------------

* (no) Bergens kopibok i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon
 |
Philco 90, 1931.
**Philadelphia Electric Company** (**Philco**) (tidligere kjent som **Spencer Company**) var en pionér innen radio og TV og en tidligere arbeidsgiver for Philo Farnsworth, oppfinneren av bilderørsskjermen.

Philco bygde mange ikoniske radioer og TV-er, slik som den klassiske katedral-formede treradioen fra 1930-tallet og de meget futuristiske (for 1950-tallet) Predictal-TV-ene. På 1960-tallet fikk Philco i oppdrag fra NASA å bygge et verdensomspennende bakkestasjonsnettverk for Project Mercury og de etterfølgende prosjektene med å sende mennesker opp i rommet frem til nettverket ble erstattet av TDRS-satellittene på 1990-tallet.

Selskapet ble kjøpt opp av Ford Motor Company 11. desember 1961 og de lagde derfor mange bilradioer for Ford. Til slutt sluttet Ford med å bruke navnet. Selskapet ble kjøpt opp av Philips i 1981 slik at de kunne bruke merkenavnet Philips i USA, som Philco tidligere hadde stoppet dem fra å bruke på grunn av at navnene Philips og Philco er like. 

I 1962 ble datamaskinen Philco 2000 Model 212 valgt ut for å installeres i North American Aerospace Defense Commands berømte stasjon i Cheyenne Mountain. Tre av maskinene ble installert samme år og de ble brukt frem til 1980. Maskinene ble også brukt av forskningslaboratorier hos Westinghouse Electric og General Electric.

Philco produserte også kjøleskap. I 1948 kom bidragsyterens far hjem med et stort Philco Conservador som går på transformert 110V. Skapet er fortsatt i bruk, desember 2017, snart 70 år gammelt. (Han hadde også med seg en automatisk vaskemaskin av merket Bendix)

Romfartsdelen av Philco Ford ble omdøpt til Ford Aerospace i 1976.

Merkenavnet Philco utenfor USA
------------------------------

I Brasil ble Philco kjøpt opp av Itautec i 1994 og døpt om til Itautec-Philco. I august 2005 solgte Itautec Philco til Gradiente.

I 2003 kjøpte Merloni Group rettighetene til å bruke merkenavnet Philco (fra **Philco International**) i Italia. Italienske Philco produserte kjøkkenmaskiner sammen med Bendix og Thorn EMI Moyor Electronics.

Eksterne lenker
---------------

* Argentinsk side (spansk)
* Gresk side
* Philcos historie
* En ressursside for gamle Philco-radioer
* The Philco Repair Bench

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Phileurus verus*** er en bille som hører til gruppen hornbiller i familien skarabider (Scarabaeidae).

Utseende
--------

En middelsstor (ca. 20-25 millimeter), avlang og nokså spinkel, blankt svart hornbille, en av de mindre artene i slekten *Phileurus*. Hannen har to ganske korte horn i pannen, pronotum har en lengdefure og uthulet foran der det sitter en rundet knøl, men disse er lite utviklede. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, grove punktstriper. Beina er svært kraftige, leggene med store, skarpe tenner, særlig på frambeina.

Levevis
-------

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse
----------

Arten er bare kjent fra Venezuela.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Phileurini Burmeister, 1847
						* Slekten *Phileurus* Latreille, 1807
							+ ***Phileurus verus*** Endrödi, 1978

Kilder
------

* Dynastidae du Monde, nettside om arten
* *Phileurus* på Encyclopedia of Life:

Eksterne lenker
---------------

* (en) *Phileurus verus* i Encyclopedia of Life Rediger på Wikidata

* (en) *Phileurus verus* i Global Biodiversity Information Facility Rediger på Wikidata

* *Phileurus verus* – detaljert informasjon på Wikispecies Rediger på Wikidata
* (en) Phileurus – kategori av bilder, video eller lyd på Commons
***Phileurus truncatus*** er en bille som hører til gruppen hornbiller i familien skarabider (Scarabaeidae).

Utseende
--------

En stor (32-38 millimeter) og kraftig, avlang, blankt svart hornbille. Hannen har to krumme horn i pannen, pronotum har en lengdefure og uthulet foran der det sitter en rundet knøl, uthulingen fortsetter som en bred fure nesten tilbake til bakkanten. Hos denne arten er hornene forholdsvis lange. Hodet er fremtrukket til en spiss snute i midten. Pronotums sider er rundede. Dekkvingene er forholdsvis lange og smale med tydelige, fine punktstriper. Beina er svært kraftige, leggene med store, skarpe tenner, særlig på frambeina.

Levevis
-------

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. I Nord-Amerika er arten for det meste aktiv fra april til november.

Utbredelse
----------

Arten er svært utbredt fra det sørlige USA i nord til Panama i sør, den skal også være funnet i Brasil men dette er mer usikkert.

Systematisk inndeling
---------------------

 Hunn. Også hunnen har horn hos denne arten
**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Phileurini Burmeister, 1847
						* Slekten *Phileurus* Latreille, 1807
							+ ***Phileurus truncatus*** Palisot de Beauvois, 1807

Kilder
------

* Dynastidae du Monde, nettside om arten
* *Phileurus* på Encyclopedia of Life:
* bugguide.net - bildegalleri over nordamerikanske arter

Eksterne lenker
---------------

* (en) *Phileurus truncatus* i Encyclopedia of Life Rediger på Wikidata

* (en) *Phileurus truncatus* i Global Biodiversity Information Facility Rediger på Wikidata

* (en) *Phileurus truncatus* hos ITIS Rediger på Wikidata

* (en) *Phileurus truncatus* hos NCBI Rediger på Wikidata

* (en) *Kategori:Phileurus truncatus* – bilder, video eller lyd på Wikimedia Commons Rediger på Wikidata

* *Phileurus truncatus* – detaljert informasjon på Wikispecies Rediger på Wikidata
* (en) Phileurus – kategori av bilder, video eller lyd på Commons
For andre personer som heter Oluf Pedersen, se Oluf Pedersen (andre betydninger).

**Oluf Kristian Edvin Pedersen** (født 14. mars 1878, død 8. mars 1917) var en dansk sportsutøver som deltok i de olympiske leker 1912 i Stockholm.

Pedersen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

Pedersen var også med under Ekstralekene 1906 i Athen, på det danske laget som kom på andreplass bak Norge.

OL-medaljer
-----------

* 1912 Sveriges flagg Stockholm - Bronse Bronse i turn, lagkonkurranse fritt system (Danmark)
* (1906 Hellas’ flagg Athen - Sølv Sølv i turn, lagkonkurranse (Danmark))

Eksterne lenker
---------------

* (en) Oluf Pedersen – Olympedia Rediger på Wikidata

* (en) Oluf Pedersen – Sports-Reference (OL-resultater – arkivert) Rediger på Wikidata

* (en) Oluf Pedersen – databaseOlympics.com (arkivert) Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Prabook
 |
**Grafologi** er studiet av håndskrift og dens forbindelse med bevissthet og psykologiske trekk hos den skrivende. 

Dels er grafologi en pseudovitenskap som betjener seg av de samme vage generaliseringene som astrologi. Hypotesen er at visse trekk ved håndskriften gjenspeiler personen, slik at en bakoverlutende skrift vil kunne symbolisere en sjenert eller svak person. Noen grafologer deler også håndskriften inn i tre nivåer og likestiller dem med en tolkning av Freuds tre nivåer Det'et, Jeg'et og Overjeg'et. En håndskrift med høye t-er, f-er og l-er vil således vise en høy grad av intellektualitet, mens lange g-er, y-er og j-er viser sterke krefter i det underbevisste. Det pseudovitenskapelige i dette ligger i 1) at føringene i grafologien er for vide og gir for uspesifikke tolkninger, 2) at det ikke finnes noen alment anerkjent teori om hvordan håndskriften skal kunne være et så fint instrument at den viset hva som foregår i hodet på den som skriver, 3) at grafologiske tolkninger enten er svært vanskelige å teste vitenskapelig eller, også, at grafologer setter opp ad hoc-hypoteser heller enn å ta til etterretning at teorien de holder fast ikke har vært mulig å bevise sannheten av.

Den vitenskapelige grafologien er for det meste komparativ, det vil si at den sammenligner håndskrifter for å finne ut av om de er skrevet av samme person og lignende.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NDL **·** NKC
 |
***The World Apart*** er en amerikansk stumfilm fra 1917, regissert av William Desmond Taylor.

Handling
--------

Gruve-magnaten Roland Holt sender sin verdiløse sønn Clyde for å reformere seg, og gruve-inspektør Bob Fulton blir satt til å holde øye med ham. Men i stedet for å gi avkall på sine uansvarlige væremåter, forsøker Clyde imidlertid å rane selskapets pengeskap. For å hindre ranet blir Bob tvunget til å skyte Clyde, som mister gifteringen sin mens han stikker av.

Kort tid senere kommer Clydes ynge brud Beth, og får vite at ektemannen hennes på mystisk vis har forsvunnet. Beth blir imidlertid snart forelsket i Bob, og hele situasjonen blir ytterligere komplisert når Clyde plutselig kommer tilbake igjen - men han blir snart skutt og drept av byens sheriff

Skuespillere
------------

* Wallace Reid som Bob Fulton
* Myrtle Stedman som Beth Hoover
* John Burton som Roland Holt
* Eugene Pallette som Clyde Holt
* Florence Carpenter som Rose de Braisy
* Henry A. Barrows som Jack King
* Phyllis Daniels som moren til Beth

Referanser
----------

1. ↑  THE WORLD APART

Eksterne lenker
---------------

* (en) *The World Apart* på Internet Movie Database Rediger på Wikidata

* (en) *The World Apart* på AllMovie Rediger på Wikidata
**Graham Broad** (født 10. mars 1957 i Hammersmith i London) er en engelsk musiker kjent som trommeslager i bandet Bill Wyman's Rhythm Kings og for Roger Waters fra Pink Floyd. Han har spilt profesjonelt siden han studerte ved Royal College of Music i 1970.

Gjennom sine år som aktiv musiker har Broad spilt med artister som Tina Turner, The Beach Boys, Jeff Beck, Van Morrison, Bryan Adams, Bill Wyman, George Michael og flere andre. Siden 1987 har Broad stort sett spilt på både utgivelser og turnéer med Roger Waters. Han deltok blant annet på utgivelsen *Radio K.A.O.S.* og den påfølgende turnéen. I 1990 var han medlem av Waters «Bleeding Heart Band» og fremførte The Wall Live in Berlin.

I 1992 deltok han på Waters tredje soloutgivelse *Amused To Death*, og i 1999 inviterte Waters han til å delta på turnéen som resulterte i utgivelsen *In the Flesh Live*, og som spente fra 1999 til 2002 og var innom flere kontinenter. Broad deltok også på turnéen *The Dark Side of the Moon Live* som begynte i juni 2006 og som egentlig skulle avsluttes i juli 2007, men som ble forlenget med ytterligere konserter frem til sommeren 2008. Broad er også et bandmedlem av Bill Wyman's Rhythm Kings og deltok på utgivelsen *Double Bill* som kom ut i 2001.

Referanser
----------

1. ↑  Vernon Fitch, *The Pink Floyd Encyclopedia*. 2008: s. 45

Litteratur
----------

* Fitch, Vernon (2005). *The Pink Floyd Encyclopedia*. Collector's Guide Publishing, Inc. ISBN 1-894959-24-8.

Eksterne lenker
---------------

* Offisielt nettsted Rediger på Wikidata
* (en) Graham Broad på Internet Movie Database Rediger på Wikidata

* (en) Graham Broad hos The Movie Database Rediger på Wikidata
* (en) Graham Broad på Discogs Rediger på Wikidata

* (en) Graham Broad på MusicBrainz Rediger på Wikidata

* (en) Graham Broad på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** NKC **·** BNE **·** MusicBrainz **·** Discogs **·** AllMusic
 |
**Maria Suzanne «Mia» Törnblom** (født 10. mai 1967 i Stockholm) er en svensk livsstilscoach, foredragsholder, forfatter og tidligere programleder på svensk radio og TV. Hun er Sveriges fremste veileder innen personlig utvikling, og har solgt over en million bøker.

Som ung tok Törnblom slankemiddel med amfetamin, og ble raskt avhengig av narkotika, tilslutt ble hun heroinist. Rusmisbruket førte til kriminelle handlinger og et liv der hun levde med mishandling fra hennes partner. Hennes vei ut av 10 års misbruk førte til at hun ønsket å lære videre det hun selv hadde lært, og i 1998 holdt hun sin første forelesning om viktigheten av å ha god selvfølelse. Hun tok dette så langt at det nå er hennes arbeid. Det sentrale i kursene og foredragene er ofte hennes «bra-takk-hjelp»-metode som er med å bygge opp selvfølelsen.

Sammen med Renée Nyberg var hun programleder for *Nyberg & Törnblom*, som ble sendt på svensk TV3 i 2007. Hun var dessuten sommervert for programmet *Sommar* på Sveriges Radio P1 samme år.

Törnblom har skrevet en rekke selvhjelpsbøker, hvor «Så dumt!» fra 2008 er en selvbiografi.

Bibliografi (bøker oversatt til norsk)
--------------------------------------

* 2006: *Selvfølelse nå!, Din personlige coach viser deg hvordan*, Pantaguel ISBN 9788279003052
* 2007: *Mer selvfølelse!, i kjærlighet og forhold, i foreldreskap og arbeidsliv*, Pantaguel ISBN 9788279004226
* 2008: *Så dumt!*, Pantaguel ISBN 9788279003304
* 2008: *En herlig bok*, Pantaguel ISBN 9788279003298
* 2010: *Det er ditt liv!, og du fortjener å ha det bra – nå!*, Cappelen Damm ISBN 9788202329471
* 2011: *Du leder!, personlig lederskap*, Cappelen Damm ISBN 9788202347086

Referanser
----------

1. 1 2   Sveriges befolkning 1990[Hentet fra Wikidata]
2. 1 2  Hjemmet - Jeg slanket meg til narkovrak
3. 1 2 3  Dagbladet - Fra dop og svik til suksess

Eksterne lenker
---------------

* MtGruppen – Ledarutveckling för alla

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** LIBRIS
 |
**Grafisk roman** (engelsk: *graphic novel*) er et lengre tegneserie-verk i bokform.

Begrepet «grafisk roman» brukes bredt og omfatter alt fra skjønnlitteratur til sakprosa og biografi. Begrepet har sitt utspring i USA og Frankrike og er ment å markere avstand fra ordinære tegneserier.

Kjennetegn på en grafisk roman er at den har flere bilder på hver side.

Historie
--------

En nøyaktig definisjon av grafiske romaner er diskutabelt og opprinnelsen til kunstformen er åpen for tolkning. Hulemalerier kan ha fortalt historier. Både kunstnere og håndverkere i middelalderen formidlet historier via bilder i for eksempel glassmalerier og billedtepper.

Første bruk av begrepet skal ha skjedd i 1964. Begrepet kom i vanlig bruk etter utgivelsen av Will Eisners *En kontrakt med gud* i 1978.

Norske utgivelser
-----------------

* Ankomsten
* Ivar Aasen: ei historie om kjærleik
* Drama i Bayern
* Monster-tetralogien
* Fotografen
* Rabbinerens katt
* Husfred
* Bygdegutar
* Ser du meg nå
* Munch
* Kjære Rikard

Se også
-------

* Manga

Referanser
----------

1. ↑  The Anatomy of Expression: Will Eisner and ‘A Contract With God’

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data)
 |
**The International University of Monaco** (IUM), tidligere *University of Southern Europe*, er en privat utdanningsinstitusjon i Fyrstedømmet Monaco og spesialiserer seg på utdanning innen bedriftsøkonomi og administrasjon. Universitetet ble opprettet i 1986. All undervisning foregår på engelsk. 

IUM har også avdelinger i Carimate, Italia, Shanghai, Kina og Taipei, Taiwan.

Studier
-------

IUM tilbyr følgende studieprogrammer:

* MBA in Luxury Management
* MBA in International Management
* MBA in Applied Finance
* Executive MBA
* Master's in Finance
* Master of Science in Luxury Goods & Services
* Bachelor in Business Administration

Videre tilbyr universitetet kurs i engelsk språk og doktorgradsstudier.

### Master of Science in Luxury Goods & Services

Dette studieprogrammet har fått en del medieomtale i Norge. Programmet varer i ti måneder og gir seksti studiepoeng.

Studiet retter seg mot studenter som er yrkesaktive eller nylig ferdigutdannet og som vil ha spesifikke kunnskaper om luksusindustrien, både operasjonelt, finansielt, markedsføring, produkter samt strategi. I 2009 koster utdannelsen 14 500 euro.

Eksterne lenker
---------------

* (zh) Offisielt nettsted Rediger på Wikidata
* (no) Beinhardt luksusliv – Aftenposten
* (no) MBA de Luxe - helt i skuddet[*død lenke*] - dn.no

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC
 |
**«Plektrene kaller!»** er norsk sang som ble skrevet av Øystein Sunde og Halvdan Sivertsen i 1990. De ga den ut i september 1990 på albumet *Typisk norsk* med Gitarkameratene.

RBK fikk sin heiarop sang ved navn «Rosenborgsangen» i 1988. Etter det ble Sunde tilkalt av Kongsvinger IL Toppfotball med forespørsel om å lage en heiarop sang til dem. Sunde har aldri vært begeistret for slike sanger og tekster, men han lot seg overtale nok til å få lagd ferdig et refreng. Han eide derimot ingen motivasjon for å få til noen vers i samme sjanger. Da Gitarkameratene tilbrakte tid på Toten Hotel våren 1990, ble det til at Sunde presenterte refrenget til Sivertsen. De ble enige om at teksten skulle få et slags «western» preg både i tekst og melodi, og dermed var opprinnelig ide om fotball kampsang forkastet. Sivertsen og Sunde ble så fornøyd med slutt resultatet at de foreslo «Plektrene kaller!» som navn på det kommende album og ditto turne. De øvrige medlemmer, Lillebjørn Nilsen og Jan Eggum la ned veto, og både album og turne fikk navnet *Typisk norsk* i stedet.

«Plektrene kaller!» i notebøker
-------------------------------

* *Kjekkere å ha–2* (1992)
* *Sangbok* (2010)

Musikere og instrumenter
------------------------

* Øystein Sunde: vokal, akustisk gitar (stålstrenger)
* Halvdan Sivertsen: akustisk gitar (stålstrenger)
* Jan Eggum: akustisk bass, kor
* Lillebjørn Nilsen: akustisk gitar (12-strengers stålstrenger), munnharpe, leirgjøk, kor
* Paulo Vinaccia: trommer

Sunde og Sivertsen spilte «Plektrene kaller!» på programmet *Ja takk, begge deler* – (sendt 4. januar 2001 på NRK1). De spilte den også på forestillingen *Ja takk, begge deler* på Dizzie Showteater med showstart høsten 1998.

Referanser
----------

1. 1 2  *Typisk norsk* – informasjon på CD-heftet
2. ↑  Sunde, Øystein (1997) *Du må'kke komme her og komme her*. Ex Libris Forlag AS; Oslo. ISBN 82-7384-621-0 s. 129/133
3. ↑  «Gitarkameratene – Medium: *Typisk norsk* – Gitarkameratene (1990)». Arkivert fra originalen 24. september 2013. Besøkt 4. august 2013.
4. ↑  P4's krønike om Øystein Sunde (program 6 sendt 1996)
5. ↑  Sunde, Øystein (1992). *Kjekkere å ha–2*. Ex Libris Forlag AS: Oslo. ISBN 82-7384-292-4 s. 66/67
6. ↑  Gitarkameratene (2010) *Sangbok*. Norsk Noteservice: Oslo. ISBN 978-82-8089-110-5 s. 102 – 104
7. ↑  VG – 6. januar 2001 side 78
8. ↑  *Ja takk, begge deler* programmet som ble solgt mens forestillingen pågikk.
«Kista» har flere betydninger.

**Kista** er en bydel i Västerort i Stockholm kommune. Den ligger i Rinkeby-Kista bydelsområde og grenser til bydelene Akalla, Husby og Rinkeby samt til kommunene Sollentuna og Sundbyberg.

Historie og utvikling
---------------------

Det moderne Kista vokste frem på midten av 1970-tallet, og i 1975 begynte man å bygge bolighus. Kista sentrum ble innviet i 1977, og i 1980 stod boligområdet i vestre Kista ferdig. Arbeidsplassområdene i østre Kista ble påbegynt på 1970-tallet, men den store utbyggingen skjedde på 1980-tallet. Mange gater i Kista har gatenavn etter steder i Danmark og på Island, Færøyene og Grønland. (Gatenavn etter steder i Norge i Husby og i Finland i Akalla.)

Kista Science Tower under byggingen i mai 2002.
Fra 1980-tallet har Kista vært kjent som Sveriges største IT-sentrum. Her finner man hovedkontoret for Ericsson og de svenske kontorene til IBM, Unisys og Nokia. Her ligger det også filialer av Kungliga tekniska högskolan (KTH) og Stockholms universitet. Kista domineres i dag av det 32 etasjer høye Kista Science Tower. Tårnet ble fullført i 2002. Omtrent samtidig gjennomførte man en meget ambisiøs utbygging av Kista Galleria. Dette er i dag et av de største og mest moderne galleriene i Stockholmsområdet, med forretninger og spisesteder. Anlegget omfatter et kjellerplan med parkeringshus og et kinosenter (Filmstaden) med 14 filmsaler.

Sør for Kista ligger naturområdet Järvafältet, et populært mål for mosjonister og barnefamilier.

Se også
-------

* Kista tunnelbanestasjon

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames
 |
**International Trade Union Confederation** (**ITUC**) er resultatet av sammenslåingen av Frie Faglige Internasjonale og World Confederation of Labour (WCL) 1. november 2006 på en stiftelseskongress i Wien i Østerrike.

Ved sammenslåingen var det ingen vesentlige forskjeller mellom de to organisasjonene i faglige og politiske holdninger, noe som har bidratt til å gjøre sammenslåingen enklere.

ITUC representerer 175 millioner arbeidstagere i 305 medlemsorganisasjoner i 151 land og territorier. LO, Unio og YS norske er medlemmer av ITUC.

Historikk
---------

ITUC ble stiftet under samlingskongressen i Wien, Østerrike 1. – 3. november 2006. Det var de to hovedsammenslutningene International Confederation of Free Trade Unions (ICFTU) og World Confederation of Labour (WCL) som slo seg sammen. Guy Ryder ble valgt som den første generalsekretæren i organisasjonen og Sharan Burrow ble valgt til president. 

På organisasjonens andre kongress i Vancouver 21. – 25. juni tok australieren Sharan Burrow over generealsekretærvervet etter Guy Ryder som hadde blitt tilsatt i en lederstilling i ILO. Michael Sommer fra tysk fagbevegelse ble valgt som president.

Struktur
--------

ITUC har følgende regionale organisasjoner:

* Asia-Pacific Regional Organization (ITUC-AP),
* African Regional Organization (ITUC-AF)
* American Regional Organization (TUCA)

I Europa samarbeider organisasjonen tett med Den Europeiske faglige Samorganisasjon – også gjennom det Pan- Europeiske regionale utvalget som ble etablert i mars 2007.
ITUC samarbeider også nært med *Global Union Federation* og OECDs Trade Union Advisory Committee (TUAC). Organisasjonen samarbeider også nært med ILO.

Arbeidsområder
--------------

På kongressen i Vancouver i 2010 stod finanskriseni sentrum. Kongressen vedtok en hoveduttalelse med disse prioriteringene for kongressperioden.

* Anstendig arbeid for alle
* Et rettferdig og likestilt arbeidsmarked
* Kvalitet på offentlige tjenester. Helse og utdanning for alle.
* Regulering av finansmarkedene
* Bærekraftig lavkarbonfremtid
* En ny modell for utvikling og bistand
* Politisk styring av globaliseringen

Referanser
----------

1. ↑  ITUC kongressvedtak 2010

Eksterne lenker
---------------

* (fr) Offisielt nettsted Rediger på Wikidata

* (en) CSI Member – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** ISNI **·** NDL **·** NKC
 |